p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-25

Datum: 14.11.2023

**ZAPISNIK 7. SEJE NADZORNEGA ODBORA OBČINE ŽIROVNICA**

ki je bila v torek 14. novembra 2023, ob 16.30 uri, v prostorih Občine Žirovnica; Breznica 3, Žirovnica.

Prisotni člani NO: Urška Zoya Vidmar, mag. Franc Zupan; Simo Narić

Ostali prisotni: Matjaž Koman, Petra Žvan

Predsednica nadzornega odbora je pozdravila vse prisotne in ugotovila, da so na seji prisotni vsi 3 člani NO in je seja sklepčna.

V nadaljevanju je predsednica NO predlagala sledeči dnevni red seje:

1. **Potrditev zapisnika 6. redne seje NO in pregled realizacije sklepov zadnje seje**
2. **Proračunska postavka 1413 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna)**
3. **Proračunska postavka 1871 (pregled izplačil iz proračuna)**
4. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 6. redne seje NO in pregled realizacije sklepov zadnje seje**

Na zapisnik ni bilo pripomb, zato je bil na glasovanje dan naslednji

**SKLEP številka 16:**

**Potrdi se zapisnik 6. redne seje Nadzornega odbora Občine Žirovnica z dne 12.10.2023.**

Prisotni: 3

Za: 3

Proti: /

**AD 2. Proračunska postavka 1413 Zavod za turizem in kulturo Žirovnica (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna)**

Predsednica je povedala, katera dokumentacija je bila poslana članom NO po elektronski pošti do seje odbora. Uvodno obrazložitev Programa dela ZTK za leto 2023 in Poročila o delu ZTK za leto 2022 je podal direktor ZTK. Predstavil je področje in vsebino dela zavoda, organizacijo dela in način delovanja zavoda. Predstavil je tudi promocijske aktivnosti zavoda ter investicijske projekte, ki jih izvaja zavod. Predstavil je tudi okvirni finančni okvir delovanja zavoda, tako na odhodkovni, kot tudi na prihodkovni strani v prvih devetih mesecih tekočega leta.

ZTK predloži realizacijo finančnega načrta za obdobje 1.1.2023 do 30.9.2023, ki vključuje tudi odstotek realizacije.

S. Narića je zanimalo število zaposlenih v ZTK. G. Koman je povedal, da imajo sistemizirana 4 delovna mesta, od tega trenutno 1 delovno mesto ni zasedeno, ker še ni jasno kako bo z obnovo PRH, kar pa vpliva na prihodke iz vstopnin iz katerih se krijejo stroški dela.

U. Vidmar: v odloku o ustanovitvi ZTK pogreša dejavnost: promocija turizma. Za realizacijo FN za leto 2023 se upošteva tudi indekse, plan 2023 in realizacijo 2022. Zanimalo jo je tudi katere avtorske pogodbe ima sklenjene ZTK in za kakšna dela. G. Koman je povedal, da gre v večini primerov za podjeme pogodbe za razna priložnostna dela ter študentsko delo.

U. Vidmar je zanimalo pod kakšnimi pogoji se dovoli brezplačen vrsto v spominske hiše. G. Koman je pojasnil, kdo je upravičen do prostega vstopa in pravno podlago za ta namen.

U. Vidmar je predlagala, da se članom NO predloži najemne pogodbe za oddajo piknik prostorov društvu TVD partizan, predloži se tudi pogodbo o vzdrževanju RPZ za leto 2022, ravno tako sklenjeno z TVD partizan.

Prosi tudi za podatek ali je izplačilo sejnin članom sveta v skladu z določbo 10. člena statuta ZTK.

ZTK članom NO predloži kopije pogodb z zunanjimi izvajalci in dobavitelji, sklenjene v letu 2023.

Po pregledu dokumentacije in razpravi je predsednica predlagala naslednji

**SKLEP številka 17:**

**Člani NO so se seznanili s proračunsko postavko 1413. Sprejeli so sklep, da bodo v postopku nadzora opravili pregled sklenjenih pogodb z izvajalci in zunanjimi dobavitelji v letu 2023, pogodbe o oddaji v najem piknik prostorov v Završnici in sklenjeno pogodbo o vzdrževanju nogometnega igrišča, trim steze in otroškega igrišča. Predložijo se tudi vsi zahtevki na proračunski postavki 1411 izplačani v letu 2023. Na PP 1413 se predloži zahtevke za izplačilo iz proračuna za mesec junij in julij 2023 (materialni stroški, plače, programski stroški) in kartico FK za leto 2023, PP 1413.**

Prisotni: 3

Za: 3

Proti: /

**AD 3. Proračunska postavka 1871 (pregled izplačil iz proračuna)**

Predsednica je povedala, katera dokumentacija je bila poslana članom NO po elektronski pošti do seje odbora. Povedala je tudi da je bila ta točka že obravnavana na 5. seji NO. Članom NO pa je bila predložena kartica finančnega knjigovodstva, za realizacijo do septembra 2023. Načrtovana sredstva še niso v celoti porabljena, prividoma pa bodo do konca leta v celoti. Člani No so pregledali 2 naključno izbrana zahtevka za izplačilo sredstev in sicer SSD za mesec avgust 2023 in TVD odbojka za mesec marec 2023, skupaj s trenerskimi dnevniki.

**SKLEP številka 18:**

**Člani NO so se seznanili s proračunsko postavko 1871 Športna vzgoja otrok in mladine (pregled izplačil iz proračuna).**

Prisotni: 3

Za: 3

Proti: /

**AD 4. Vprašanja in pobude**

Vprašanj in pobud ni bilo.

Seja je bila zaključena ob 18.15 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**